คำสั่งกระทรวงแรงงานและสวัสดิการสังคมคำสั่งกระทรวงแรงงานและสวัสดิการสังคมที่๑๕๘/๒๕๔๑เรื่องแต่งตั้งพนักงานตรวจแรงงาน---------- อาศัยอำนาจตามความในมาตรา๖ แห่งพระราชบัญญัติคุ้มครองแรงงาน พ.ศ. ๒๕๔๑รัฐมนตรีว่าการกระทรวงแรงงานและสวัสดิการสังคมจึงแต่งตั้งบุคคลต่อไปนี้เป็นพนักงานตรวจแรงงาน ๑. ข้าราชการพลเรือนสามัญตั้งแต่ระดับ ๔ขึ้นไป ซึ่งปฏิบัติงานอยู่ในราชการส่วนกลาง กระทรวงแรงงานและสวัสดิการสังคมและสำนักงานปลัดกระทรวงแรงงานและสวัสดิการสังคมเป็นพนักงานตรวจแรงงานในทุกท้องที่ทั่วราชอาณาจักร ๒. ข้าราชการพลเรือนสามัญตั้งแต่ระดับ ๓ขึ้นไป ซึ่งปฏิบัติงานอยู่ในราชการส่วนกลาง กระทรวงแรงงานและสวัสดิการสังคมและสำนักงานปลัดกระทรวงแรงงานและสวัสดิการสังคมเป็นพนักงานตรวจแรงงานในเขตพื้นที่กรุงเทพมหานคร ๓.ผู้อำนวยการเขตและผู้ช่วยผู้อำนวยการเขตกรุงเทพมหานคร เป็นพนักงานตรวจแรงงานในเขตพื้นที่เขตของตน ๔. ผู้ว่าราชการจังหวัด รองผู้ว่าราชการจังหวัดปลัดจังหวัด นายอำเภอและปลัดอำเภอ เป็นพนักงานตรวจแรงงานในเขตพื้นที่จังหวัดหรืออำเภอ หรือกิ่งอำเภอท้องที่ของตน ๕.ข้าราชการพลเรือนสามัญตั้งแต่ระดับ ๓ ขึ้นไป ซึ่งปฏิบัติงานอยู่ ณ สำนักงานสวัสดิการและคุ้มครองแรงงานจังหวัด และสำนักงานแรงงานและสวัสดิการสังคมจังหวัดเป็นพนักงานตรวจแรงงานในเขตพื้นที่จังหวัดของตน ๖.ข้าราชการตำรวจซึ่งมียศตั้งแต่ชั้นนายร้อยตำรวจตรีหรือเทียบเท่านายร้อยตำรวจตรีขึ้นไป เป็นพนักงานตรวจแรงงานในเขตพื้นที่ของตน ๗. ข้าราชการทหารสังกัดกองทัพเรือซึ่งมียศตั้งแต่นายเรือตรีหรือเทียบเท่านายเรือตรีขึ้นไปเป็นพนักงานตรวจแรงงานเพื่อปฏิบัติตามข้อกำหนดในกฎกระทรวงว่าด้วยการคุ้มครองแรงงานในงานประมงทะเลในเขตพื้นที่ความรับผิดชอบของตนทางทะเล ๘. ผู้อำนวยการกองอาชีวอนามัย นายแพทย์นักวิชาการสิ่งแวดล้อม และนักวิทยาศาสตร์ระดับ ๓ ขึ้นไป ซึ่งปฏิบัติงานอยู่ ณกองอาชีวอนามัย กรมอนามัย กระทรวงสาธารณสุขเป็นพนักงานตรวจแรงงานในทุกท้องที่ทั่วราชอาณาจักร เพื่อปฏิบัติตามข้อกำหนดในหมวด ๘ ความปลอดภัย อาชีวอนามัย และสภาพแวดล้อมในการทำงาน ๙. อาจารย์ระดับ ๓ ขึ้นไปซึ่งสังกัดภาควิชาอาชีวอนามัย คณะสาธารณสุขศาสตร์ มหาวิทยาลัยมหิดลเป็นพนักงานตรวจแรงงานทุกท้องที่ทั่วราชอาณาจักร เพื่อปฏิบัติตามข้อกำหนดในหมวด ๘ ความปลอดภัย อาชีวอนามัยและสภาพแวดล้อมในการทำงาน ๑๐. ปลัดกรุงเทพมหานคร รองปลัดกรุงเทพมหานครผู้อำนวยการสำนักการโยธาและผู้อำนวยการสำนักอนามัยเป็นพนักงานตรวจแรงงานในเขตกรุงเทพมหานคร เพื่อปฏิบัติตามข้อกำหนดในหมวด ๘ ความปลอดภัย อาชีวอนามัยและสภาพแวดล้อมในการทำงาน ๑๑. ข้าราชการกรุงเทพมหานครตั้งแต่ระดับ ๓ขึ้นไป ซึ่งปฏิบัติงาน ณ งานอนามัยและงานโยธาเป็นพนักงานตรวจแรงงานในเขตพื้นที่เขตของตนเพื่อปฏิบัติตามข้อกำหนดในหมวด ๘ ความปลอดภัย อาชีวอนามัยและสภาพแวดล้อมในการทำงาน ๑๒. ข้าราชการพลเรือนสามัญตั้งแต่ระดับ ๓ขึ้นไป กรมสวัสดิการและคุ้มครองแรงงานซึ่งปฏิบัติงานอยู่ในศูนย์ความปลอดภัยในการทำงานเป็นพนักงานตรวจแรงงานในเขตพื้นที่ของตนเพื่อปฏิบัติตามข้อกำหนดในหมวด ๘ ความปลอดภัยอาชีวอนามัย และสภาพแวดล้อมในการทำงาน ๑๓. ข้าราชการพลเรือนสามัญตั้งแต่ระดับ ๓ขึ้นไป ซึ่งปฏิบัติงานอยู่ ณ สำนักงานสาธารณสุขจังหวัด สำนักงานสาธารณสุขอำเภอเป็นพนักงานตรวจแรงงานในเขตพื้นที่ของตนเพื่อปฏิบัติตามข้อกำหนดในหมวด ๘ ความปลอดภัย อาชีวอนามัยและสภาพแวดล้อมในการทำงาน ๑๔. เจ้าพนักงานท้องถิ่นตามกฎหมายว่าด้วยการควบคุมอาคาร เป็นพนักงานตรวจแรงงานในเขตพื้นที่ของตนเพื่อปฏิบัติตามข้อกำหนดในหมวด๘ ความปลอดภัย อาชีวอนามัย และสภาพแวดล้อมในการทำงาน ทั้งนี้ตั้งแต่บัดนี้เป็นต้นไป สั่งณ วันที่ ๑๙ สิงหาคม พ.ศ. ๒๕๔๑ ไตรรงค์ สุวรรณคีรี รัฐมนตรีว่าการกระทรวงแรงงานและสวัสดิการสังคม[รก.๒๕๔๑/พ๗๑ง/๔๒/๑๙ สิงหาคม ๒๕๔๑] พรพิมล/แก้ไข ๑๑ก.ค ๒๕๔๔